Vita:Atomtömeg

message: Valahogy meg kellene oldani a tömegszám cikket is... Valójában a kettő ugyanaz, csak az atomtömegnek van mértékegysége, a tömegszámnak meg nincs. A köznyelv viszont (tudomásom szerint) nem tesz különbséget a kettő között.
Soti Gergo 2005. december 27., 20:04 (CET)
Nem számít a köznyelv, van különbség. Nem ugyanannyi és nem ugyanaz a kettő. Csak nem lesz könnyű annyi infóból cikket írni. :)  Rád vár a feladat, de szívesen besegítek majd, csak újat kezdeni nincs idő.: ( Amúgy sem volt fair tőled, h megírtad az egyik legkeresettebb cikket, amit megírhattam volna. :) NCurse üzenet 2005. december 27., 20:14 (CET)
Hmmm... most latom, hogy en a relatív atomtömegre gondoltam. Akkor viszont nem tudom mi a tömegszám...
Soti Gergo 2005. december 29., 11:58 (CET)
Felhívnám még ezen kívül a figyelmet az atomi tömegegység szócikkre is.
Tömegszám=protonszám+neutronszám, ha jól emlékszem. :) NCurse üzenet 2005. december 29., 14:28 (CET)
Na igen, egy adott izotóp relatív atomtömege pont ez. Egy elem relatív atomtömege viszont mar nem mindig egész szám. Ennyi a különbség. Gergo 2005. december 29., 17:57 (CET)
Biztos, h az izotóp relatív atomtömege és a tömegszám egy és ugyanaz? NCurse üzenet 2005. december 29., 18:05 (CET)
Nem :)) Viszont nincs témába vágó magyar nyelyű könyvem... Gergo 2005. december 30., 16:04 (CET)
Ha jól tudom:
*Tömegszáma egy adott izotópnak van = protonszám + neutronszám = nukleonszám
*A relatív atomtömeg nem pontosan egész, mivel a kötéskor felszabaduló energiával csökken a tömeg E=mc^2, a szén-12 izotóp 12-ede az alap (az emlitett atomi tömegegység), és a függvénytáblázat periódusos rendszerében az izotóparányokat is figyelembe veszik.
-- Árpi (Harp) ✎ 2006. január 24., 16:26 (CET)
Úgy látom amit írtam az már benne van a cikkben. Viszont jó lenne valamit írni arról, hogy a földfelszínen előforduló izotópok átlagáról van szó, ez nem különbözhet egyes földrészeken? -- Árpi (Harp) ✎ 2006. január 24., 16:32 (CET)
A nehézvíz koncentrációja növekszik az egyenlítő felé (ezt biztosan tudom), a centrifugális erő hatására. Bár úgy tudom, hogy ezt csak NMR mérésekkel lehet kimutatni. A C-13 koncentrációjának is hasonló megfontolások alapján változnia kellene (bár nem olvastam róla sehol se). Bár itt közbejátszik az is, hogy a C-13 a levegőben keletkezik a kozmikus sugárzás hatására, tehát a bányászott szán összetétele egész más, mint a légköri széné. A Földben található elemek esetében nem hiszem, hogy változna az izotópösszetétel. Őszintén, nem tudok a kérdésre válaszolni. Gergo 2006. január 26., 17:08 (CET)

message: Az eredeti szövegből kivágtam és ide bemásoltam a következő részt: "Az ún. "tiszta elemek " csak egyetlen izotópból állnak, ezért atomtömegük egész szám: Be, F, Na, Al, P, Sc, Mn, Co, As, Y, Nb, Rh, I, Cs, Pr, Tb, Ho, Tm, Au, Bi.
A többi, több izotóp keverékéből álló, ún. "keverékelemek" atomtömegének ..."
Ezt nem találtam helyesnek, mivel mindegyik elem atomtömege, a mesterséges elemek kivételével, tizedes szám, és ez arra utal, hogy mindegyik elem izotópok keveréke.
--Csatazs vita 2011. november 11., 17:12 (CET)
thread_title:  Tiszta és keverék elemek 

message: Ha átlagos tömegről beszélünk, akkor írjuk le, hogy mi fölötti átlagról van szó, különben csak az érti, aki amúgy is tudja, mi az az atomtömeg. Én sajnos nem tudom.
Az végképp pongyola megfogalmazás, hogy valami "tizedes szám". Lehet "törtszám", "egynél kisebb pozitív szám", "nem feltétlenül egész szám", "tizedestört formában felírt valós szám", a tizedes szám matematikailag nem korrekt és nem is egyértelmű.
89.135.155.20 (vita)
– 89.135.155.20 üzenőlapja  2014. október 22., 11:19‎  (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  Nem érthető 

message: Szerintem törölni kellene az egészet, és a német szócikket lefordítani. A struktúráját megtartva.
Legyen benne szó arról, hogy "atomtömeg" alatt két (különböző) dolgot szokás érteni: Abszolút atomtömeget, és relatív atomtömeget.
Ezeket definiáljuk pontosan, és térjünk ki a mértékegységre (abszolút atomtömegnél ez a kg), relatív atomtömegnél NINCS mértékegység 94.21.44.97 (vita) 2023. október 21., 15:28 (CEST)
replies: text: Ja igen, kihúztam az előbb a "standard atomtömeges" butaságot a szócikkből. Ezzel a szóval maximum akkor találkozhatunk, ha valami szir-szar gépi fordítással "magyarosított" angol nyelvű weboldalt olvas az ember. 94.21.44.97 (vita) 2023. október 21., 15:32 (CEST)
thread_title:  Félre vezető, néha hibás, néha mellébeszél a szócikk